མཚོ་སྔོན་ཞིང་ཆེན་ཟི་ལིང་གྲོང་ཁྱེར་སྤྱི་བདེ་ཅུས་ཀྱིས་དྲན་སྐུལ་བྱས་པ་སྟེ།ལས་འཚོལ་པས་འཕྲིན་ཐུང་དང་ཁ་བརྡའི་མཉེན་ཆས།གློག་རྡུལ་སྦྲག་སྲིད་སོགས་སྤྱོད་སྐབས།གང་ཡོང་མི་ཤེས་པའི་འབྲེལ་མཐུད་དང་དྲ་གནས་མར་འབེབས་གཏན་ནས་བྱེད་མི་རུང་།རྒྱུ་མཚན་ནི་འབྲེལ་མཐུད་དེ་དག་ནི་མུའུ་མཱ་འབྲེལ་མཐུད་ཡིན་སྲིད་པས།དེ་དག་མར་འབེབས་བྱས་ན་མུའུ་མཱ་ནད་དུག་ཁྱོད་ཀྱི་ལག་འཁྱེར་ཁ་པར་དང་ཡང་ན་གློག་ཀླད་ནང་དུ་ནང་འཇུག་བྱས་ཟིན་པས།ཁྱོད་ཀྱི་དངུལ་བྱང་ཨང་གྲངས་དང་དངུལ་སྤྲོད་འབོ་ཡི་ཨང་གྲངས་སོགས་ཕྱི་ལ་ཤོར་འགྲོ་བ་དང་།གཞན་ད་རུང་ཡིད་རྟོན་དངུལ་བྱང་འཛིན་མཁན་གྱིས་ངེས་པར་འཕྲིན་ཐུང་གི་བརྡ་སྦྱོར་ཞབས་ཞུ་ཉོ་དགོས།གལ་ཏེ་རྒྱུན་ལྡན་མིན་པའི་འཛད་སྤྱོད་ཆ་འཕྲིན་འབྱོར་ན།མྱུར་དུ་དངུལ་ཁང་ལ་འབྲེལ་གཏུག་བྱས་ཏེ་དངུལ་བྱང་སྟེང་གི་སྒོར་མོ་བསྡམས་བཅད་བྱེད་དགོས་པར་མ་ཟད།སྤྱི་བདེ་ལས་ཁུངས་ལ་ཡར་ཞུ་བྱེད་དགོས་སོ།།